ทหารไทยให้วอลโว่2พันล. ขยายโรงงาน
ธนาคารทหารไทยบุกตลาดชิ้นส่วนรถยนต์ ปล่อยกู้ 2,000 ล้านบาท ให้ “วอลโว่ กรุ๊ป” บุกตลาดอาเซียน
13 ธ.ค. 2555

ธนาคารทหารไทยบุกตลาด ปล่อยกู้ 2,000 ล้านบาท ให้ “วอลโว่ กรุ๊ป” บุกตลาดอาเซียน 
นายบุญทักษ์ หวังเจริญ ประธานเจ้าหน้าที่บริหาร ธนาคารทหารไทย เปิดเผยว่า ธนาคารให้สินเชื่อจำนวน 2,000 ล้านบาท แก่บริษัท ไทยสวีดิช แอสเซมบลีย์ เพื่อการขยายโรงงาน เสริมกำลังการผลิตรถยนต์วอลโว่ ที่จะขยายเพื่อตลาดในประเทศและเน้นการส่งออก
ทั้งนี้ วอลโว่ กรุ๊ป (ประเทศไทย) มีแผนขยายศูนย์บริการทั่วประเทศ เพื่อเพิ่มการขายและเครือข่ายบริการให้สามารถดูแลลูกค้าของวอลโว่ได้อย่างทั่วถึง 
นายบุญทักษ์ กล่าวว่า ธนาคารได้สนับสนุนทางการเงินในด้านต่างๆ ให้กับผู้ประกอบการกลุ่มอุตสาห กรรมรถยนต์ โดยในช่วงไตรมาส 2 และ 3 ที่ผ่านมา ธนาคารได้หนุนคู่ค้าผู้ผลิตชิ้นส่วนรถยนต์หลายราย และยังได้ขยายเครือข่ายธนาคารด้วยการทำบันทึกข้อตกลงกับธนาคารในประเทศญี่ปุ่นที่ส่งเสริมลูกค้าเอสเอ็มอีทั้งชาวไทยและญี่ปุ่นในอุตสาหกรรมยานยนต์อีกด้วย 
นอกจากสนับสนุนทางการเงินและสร้างเครือข่ายพันธมิตรที่แข็งแกร่งให้กับลูกค้าของธนาคารแล้ว ธนาคารยังมีหน่วยงานสำหรับดูแลธุรกิจต่างประเทศแบบครบวงจร (International Desk) โดยมีนายฮิโรยูกิ ไซโจ เป็นหัวหน้าทีมบริหารความสัมพันธ์ลูกค้าญี่ปุ่น และนายมาร์ค แวน เด็น เบิร์ก เป็นเจ้าหน้าที่บริหารส่งเสริมธุรกิจต่างประเทศ หรือ MNC ไว้คอยให้คำปรึกษาในทุกความต้องการของธุรกิจต่างประเทศ
&amp;&lt;2288;
&amp;&lt;2288;
&amp;&lt;2288;